
TEISĖJŲ TARYBA

NUTARIMAS
DĖL PATARIMO LIETUVOS RESPUBLIKOS PREZIDENTUI 
SKIRTI RIČARDĄ POCIŲ
TAURAGĖS APYLINKĖS TEISMO TAURAGĖS RŪMŲ TEISĖJU


2026 m. liepos 24 d. Nr. 13P-86-(7.1.2.E)
Vilnius


Atsižvelgdama į Lietuvos Respublikos Prezidento 2026 m. liepos 22 d. dekretą                              Nr. 1K-752 „Dėl kreipimosi į Teisėjų tarybą“ bei Pretendentų į teisėjus atrankos komisijos 2026 m. balandžio 13 d. sprendimą įrašyti Ričardą Pocių į Bendrąjį apylinkės teismo pretendentų eiliškumo sąrašą, įvertinusi Pretendentų į teisėjus atrankos komisijos sudarytą kandidatų į Tauragės apylinkės teismo Tauragės rūmų (darbo vieta – Tauragės mieste) teisėjus sąrašą, pretendento Ričardo Pociaus turimą teisinio darbo patirtį bei teisinio darbo pobūdį, pretendentų į teisėjus egzamino rezultatus, motyvaciją, asmenines savybes bei bendruosius gebėjimus, vadovaudamasi Lietuvos Respublikos teismų įstatymo 57 straipsnio 2 ir 5 dalimis, 120 straipsnio 3 punktu, Teisėjų taryba n u t a r i a:
Patarti Lietuvos Respublikos Prezidentui skirti RIČARDĄ POCIŲ Tauragės apylinkės teismo Tauragės rūmų teisėju, darbo vieta – Tauragės mieste.

